open-index/open-wikipedia-markdown huggingface dataset:
Երբ Հարրին հանդիպում է Սեջալին

**Երբ Հարրին հանդիպում է Սեջալին** (; *Jab Harry met Sejal*), հնդկական ֆիլմ, որի ռեժիսորը հանդիսանում է Իմտիազ Ալին։ Ֆիլմը թողարկվել է 2017 թվականի օգոստոսի 4-ին։

## Սյուժե
Ֆիլմը ներկայացնում է Հարրիի և Սեջալի ճանապարհորդությունը ամբողջ Եվրոպայում։ Սեջալի նշանդրեքի մատանու փնտրտուքների միջոցով Հարրին սկսում է ավելի լավ հասկանալ սերը և հարաբերությունները։ Սեջալը բավականություն է ստանում Հարրիի հետ իրեն տրված ազատությունից և պաշտպանվածությունից։

## Գլխավոր դերերում
* Շահրուխ Խան՝ *Հարրի/ Հարինդեր Սինգխ Ներա*
* Անուշկա Շարմա՝ *Սեջալ Շահ*
* Կավի Շաստրի՝ *Ռուպեն, Սեջալի ամուսինը*
* Բյորն Ֆրայբերգ
* Մատավիոուս Գեյլս
* Բրյուս Հանթեր
* Ատիլա Կերեկեշ
* Քրիստինա Մերֆի
* Դաքսեշ Պատել
* Ռանա Ռանբիր
* Չանդան Ռոյ Սանյալ՝ *Գազ, ապօրինի ներգաղթյալ և հանցագործ*

## Սաունդթրեք

## Քնադատություն
Քննադատները ֆիլմը այնքան էլ բարձր չեն գնահատել։ «Գալֆ նյուզ» թերթի լրագրող  Մանջուշա Ռադհակրիշնան նշել է, որ ֆիլմը կարող է հետաքրքրել միայն Շախրուխի և Անուշկայի երկրպագուներին։ Ուրիշները պետք է երկար մտածեն այդ ռոմանտիկ կատակերգությունը նայելու համար։ Քրիտիան Այերը գրել է, որ նա հետևել է բոլիվուդյան արտադրության հարյուրավոր անարժեք ֆիլմերի, և այդ ֆիլմը կարող է հիթ դառնալ միայն այն պատճառով, քանի որ այդ ֆիլմում խաղում է Խանը։ Bollywood Hungama կայքում ֆիլմը կոչվել է «կլիշեների և սխալների շարվածք, որոնք իջեցնում են ֆիլմի մակարդակը, շնորհիվ վատ սցենարի»։ Կինոքննադատ Ռաջիվ Մասանդը ավելացրել է, որ, չնայած դերասանների ջանքերին, հերոսների հարաբերությունները ընդունվում են խառնաշփոթ և անհետաքրքիր։ Իսկ Բհարջվաջ Ռանգան եզրակացրել է, որ «Իմտիազ Ալին, ստանալով իր ամենամեծ աստղը, ստեղծել է իր ամենահիասթափեցուցիչ ֆիլմը»։

## Ծանոթագրություններ

Կատեգորիա:2010-ականների հինդի ֆիլմեր
Կատեգորիա:2017 ֆիլմեր
Կատեգորիա:Բուդապեշտում նկարահանված ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական մելոդրամա ֆիլմեր
Կատեգորիա:Հնդկական ֆիլմեր
Կատեգորիա:Պրահայում նկարահանված ֆիլմեր
Գոյներ (ասպետ)

**Սիր Գոյներ** (), հայ ասպետ, ազնվական Կիլիկիայի հայկական թագավորությունում։ Ստեփանոս Գոյներիցանց քահանայի ազգականը։ Հիշվում է 1271 թվականին։

## Ծանոթագրություններ

Կատեգորիա:Հայ ասպետներ
Կատեգորիա:Հայ ազնվականներ
Արտյոմ Մարկոսյան

**Արտյոմ Արմենի Մարկոսյան** (), հայ դերասան, սցենարիստ, հաղորդավար, ռեժիսոր, պրոդյուսեր։

## Կենսագրություն
Արտյոմ Մարկոսյանը ծնվել է 1975 թվականի հունիսի 21-ին, Երևանում։ 1997 թվականին ավարտել է Երևանի պետական համալսարանի միջազգային հարաբերությունների ֆակուլտետը։ 1992-1994 թվականներին եղել է ՈւՀԱ (КВН) թիմի անդամ և առաջատար մասնակիցներից մեկը։ 1997-1999 թվականներին ծառայել է ՀՀ զինված ուժերում։ 1999-2001 թվականներին աշխատել է Հայաստանի ազգային հեռուստաընկերությունում, որտեղ հեղինակել և վարել է «Զսպանակ» հաղորդումը։ 2001-2011 թվականներին աշխատել է «Արմենիա» հեռուստաընկերությունում։ Որպես հաղորդավար, դերասան, սցենարիստ հանդես է եկել մի շարք նախագծերում, հաղորդումներում՝ «Բեռնարդ շոու», «Կախարդական գիշերներ», «Բարև, ես եմ», «Ֆուրորե» և այլն։ 2011-2014 թվականներին աշխատել է Հայկական երկրորդ հեռուստաալիքում, որտեղ հեղինակել և վարել է «Երևանի գիշերներում», «Բարի լույս, Հայաստան», «Երկու տարբերակ», «Լավագույններից լավագույնը» նախագծերը։ «Русское радио»-ում հեղինակել և վարել է՝ «Է՞ս էիք ուզում» հաղորդումը, որն արժանացել է լավագուն հումորային հաղորդում մրցանակին։ Եղել է մի շարք պետական և մասնավոր միջոցառումների պրոդյուսերն ու բեմադրող ռեժիսորը։ 2011 թվականին Լոս Անջելեսում և 2012 թվականին Մոսկվայում արժանացել է «Արմենիան Քոմեդի» մրցանակաբաշխության մրցանակների՝ որպես «Լավագույն բազմաժանր դերասան» և «Լավագույն հումորային հաղորդում»։

## Թատերագրություն
«Մեկը վերևից» մոնոներկայացման հեղինակ (2017)։

## Ֆիլմագրություն
Որպես համահեղինակ, դերասան և սցենարիստ մասնակցել է «Վերջին կանգառ» (2000), «7.5» (2006) և «7.5» 2 (2007) հումորային ներկայացումներին։ Նկարահանվել է «Չգրված օրենք» (2002), «Նոր տարվա կինո» (2009) և «Վերջին մոհիկյանը» (2015) ֆիլմերում։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ դերասաններ
Կատեգորիա:Հայ հաղորդավարներ
Կատեգորիա:Հայ պրոդյուսերներ
Կատեգորիա:Հայ ռեժիսորներ
Կատեգորիա:Հայ սցենարիստներ
Աֆսար Ջավանշիրով

**Աֆսար Ջավանշիրով** (, ),  ադրբեջանցի կոմպոզիտոր, Ադրբեջանական ԽՍՀ արվեստի վաստակավոր գործիչ (1982);

## Կենսագրություն
Աֆսար Բայրամ օկլի Javավանշիրովը ծնվել է 1930 թվականի նոյեմբերի 8-ին Ֆիզուլիի շրջանի Խոռատունիք գյուղում։ 1948 թվականին ավարտել է մանկական թիվ 2 երաժշտական դպրոցը։ Ընդունվել է Բաքվի երաժշտական տեխնիկում։ 1952 թվականին ավարտել է տեխնիկում։ Նույն թվականին ընդունվել է Ադրբեջանի պետական կոնսերվատորիայի (ներկա Բաքվի երաժշտական ակադեմիա) կոմպոզիտորական ֆակուլտետ։ 1958 թվականինին ավարտել է պրոֆեսոր Ջովդեթ Հաջիևի դասարանը։

Եղել է Ադրբեջանի Հանրապետության պետական հեռուստառադիոընկերության «Բանավշա» մանկական երգչախմբային և պարային համույթի գեղարվեստական ղեկավար։ 1982 թվականին նրան շնորհվել է հանրապետության մշակույթի վաստակավոր գործչի կոչում։ Նրան տրվել է «Առաջադեմ կրթության գործիչ» պատվավոր կոչում։

Աֆսար Ջավանշիրովը մահացել է 2006 թվականին։

Հեղինակ է 7 սիմֆոնիայի, պոեմների, կոմպոզիցիաները Ակապելլա երգչախմբի համար, երեխաների երգչախմբային կոմպոզիցիաների և այլնի։

## Ծանոթագրություններ

Կատեգորիա:Ադրբեջանական ԽՍՀ արվեստի վաստակավոր գործիչներ
Կատեգորիա:Ադրբեջանցի երաժիշտներ
Կատեգորիա:Ադրբեջանցի կոմպոզիտորներ
Կատեգորիա:Բաքվի երաժշտական ակադեմիայի շրջանավարտներ
Կատեգորիա:Մոսկվայի կոնսերվատորիայի շրջանավարտներ
Կուրախ

**Կուրախ** (), գյուղ Դաղստանում, Կուրախսկի շրջանի և «Սելսովետ Կուրախսկի» գյուղական համայնքի մունիցիպալ կրթության վարչական կենտրոնն է։

## Գյուղի հիմնում
Գյուղի հիմնադրման մասին շատ կարծիքներ կան, բայց պատմաբանների մեծ մասը հակված է այն տեսակետին, որ բարբարոսների կողմից ավերված Գիյար-շեխեր քաղաքի փախստականների խումբը բերդից ոչ հեռու հիմնադրել է յոթ փոքր աուլ՝ Հուքվազար, Ցիյի խուր, Սերնեգյար, Յուրհվալ, Չվատար-Քամ, Հիքեն հուր, Չուրու-հուր։  Միմյանց մոտ գտնվելու պատճառով աուլները աստիճանաբար միավորվել են՝ ձևավորելով Կուրախը։ Բացի այդ՝ առաջին վերաբնակիչների թվում եղել են Լակիայի և Ավարիայի բնակիչները, որոնք լքել են հայրենի երկրամասերը։

## Վաղ պատմություն
14-րդ դարում աճել է Կուրախի հասարակությունը։

1356 թվականին ստեղծվել է Կուրախի անկախ պետությունը։ 1585 թվականին թուրք զորավար Ջաֆար փաշան բազմաթիվ փորձերից հետո գրավել է Կուրախ գյուղը և ավերել այն։  Նույն ճակատագրին են արժանացավ նաև հարևան գյուղերը։ Կեսդարյա պայքարից հետո շիրվանշահի զորքերը ջախջախել և հարկի տակ են դրել կուրախցիներին։ 1734 թվականին Կուրախը թալանել են Նադիր շահի զորքերը։

1811 թվականի դեկտեմբերի 7-ին ռուսական զորքերը ջախջախել են լեզգիական ջոկատները Շիխիկենտ գյուղի ճակատամարտում և գրավել են Կուրախը։ 1812 թվականին գյուղ են մտել ռուսական զորքերը՝ գեներալ Խոտունցովի հրամանատարությամբ։ Այնուհետև ձևավորվել է Կյուրինի խանությունը Կուրախում գտնվող նստավայրով, իսկ խան նշանակվել է տեղի ավագ Ասլանբեկը։ Խոտունցով գյուղում թողել է փոքրիկ զինվորական կայազոր՝ շիրվանշահերի հարձակումներից պաշտպանվելու համար։ 1824 թվականին Կուրախում 39 լեռնականների գերեզմանին կառուցվել է սրբավայր, որոնք զոհվել էին 1812 թվականին ռուսական զորքերի դեմ կռվում։ 1866 թվականից մինչև 1928 թվականը Կուրախը Կյուրինի շրջանով մտնում էր Կուրախական նաիբստվոյի կազմի մեջ։ Եղել է Կուրախական գյուղական միավորման միակ բնակավայրը։ 1886 թվականին Կուրախում ապրել է 1867 մարդ։

1967 թվականից գործում է Կուրախի ինքնագործ թատրոնը։

## Բնակչություն

; Ազգային կազմ
Գյուղում ապրում են լեզգիներ, դավանանքով սուննի մուսուլմաններ են։

## Ծանոթագրություններ

## Արտաքին հղումներ
* Курах.
*  Книга «Кавказская Албания. Лезгистан.» Г. А. Абдурагимов, 1995 г. — 608 с.; ил.
* *Ризванов З., Ризванов Р.* «История лезгин» (краткий научно-популярный очерк). Махачкала 1990.; 58 c.

Կատեգորիա:Դաղստանի բնակավայրեր
Թումանյանի շրջանի հոգևոր կենտրոնների ցանկ

Ստորև ներկայացվում է Թումանյանի շրջանի վանական համալիրների, եկեղեցիների և մատուռների ցանկը

## Տես նաև
* ՀՀ վանական համալիրների ցանկ
* Հայաստանի պատմության և մշակույթի անշարժ հուշարձանների ցանկ
* ՀՀ տաճարների ու եկեղեցական համալիրների ցանկ
* Արցախի վանական համալիրների ցանկ
* Սիսիան համայնքի հոգևոր կենտրոնների ցանկ
* Ստեփանավանի շրջանի հոգևոր կենտրոնների ցանկ
* Գորիս համայնքի հոգևոր կենտրոնների ցանկ
* Մեղրի համայնքի հոգևոր կենտրոնների ցանկ
* Թալինի շրջանի հոգևոր կենտրոնների ցանկ
* Տաշիրի շրջանի հոգևոր կենտրոնների ցանկ
* Մարալիկի շրջանի հոգևոր կենտրոնների ցանկ
* Տավուշի շրջանի հոգևոր կենտրոնների ցանկ
* Նոյեմբերյանի շրջանի հոգևոր կենտրոնների ցանկ

## Ծանոթագրություններ

Կատեգորիա:Հայաստանի շենքեր և կառույցներ
Կատեգորիա:Հայկական ճարտարապետություն
Կատեգորիա:Ցանկեր:Ճարտարապետություն
Կատեգորիա:Հայաստանի հոգևոր կենտրոններ
Թանգարան բաց երկնքի տակ (Նիդերլանդներ)

**Թանգարան բաց երկնքի տակ Նիդերլանդներում** (), թանգարան բաց երկնքի տակ, որը գտնվում է Արնհեմում` հնադարյան տների, ֆերմաների, գործարանների հետ, որոնք բերված են Նիդերլանդների տարբեր մասերից։ Սա ազգային թանգարան է, որը կենտրոնացած է սովորական մարդկանց կյանքը պատկերող մշակույթի վրա։ Դա կապված է հոլանդական պատմության առանցքային ասպեկտների հետ, ներառյալ Հոլանդական Արևելյան հնդկական ընկերությունը և Միշել դե Ռուիթերը, ինչպես նաև` Առաջին համաշխարհային պատերազմը, ստրկությունը և մանկական աշխատանքը։ Թանգարանը հիմնվել է 1912 թվականի ապրիլի 24-ին և բացվել հասարակության համար 1918 թվականի հուլիսից։ Վերջին դարի ընթացքում Նիդեռլանդների բաց երկնքի տակ թանգարանը զարգացել է և դարձել է երկրի ամենաշատ այցելուներ ունեցող թանգարաններից մեկը։ Ամեն տարի թանգարանն ունենում է ավելի քան 555,000 այցելու։

## Թանգարան
Այգին զբաղեցնում է 44 հա տարածք և ներառում է շինություններ տարբեր պատմական ժամանակաշրջանների և վայրերից։ Կան շուրջ 40 պատմական շինություններ, որոնք կարելի է տեսնել ներսից, ինչպես նաև` կա պատմական տրամվայ, որով կարելի է շրջել այգով։ Պատմական տներում և ֆերմաներում կարող են հանդիպել աշխատողներ կամ կամավորներ, որոնք կարող են պատմել այցելուներին տան կամ դրա պատմության մասին։ Թանգարանում կա նաև պատմական հագուստի և զարդերի հավաքածու։ Նոր փակ ցուցասրահը կառուցվել է 1999-2000 թվականներին։ 2005 թվականին թանգարանը դարձել է Եվրոպական տարվա թանգարանի մրցանակի դափնեկիր։

Թանգարանում կան պատմական վերակառուցումներ, որոնք ցուցադրում են հին կենսակերպը։ Ցուցադրման մեջ են մտնում թղթի արտադրությունը, կտավատի սերմի արտադրությունը և գարեջրի եփելը։

Թանգարանում տրամվայի գիծը բացվել է 1996 թվականին։ Գիծն ունի 1750 մ երկարություն, ստանդարտ չափ։ Այն ունի դասական էլեկտրական տրամվայներ Ամստերդամից, Արնհեմից, Ռոտերդամից և Հաագայից։ Թանգարանային գծի հպարտությունը GETA 76-ի 1929 թվականի կրկնօրինակն է, որը կառուցվել է թանգարանի կողմից։

## Պատկերասրահ

Veluwse Papiermolen, Openluchtmuseum Arnhem.jpg|Թղթի ջրաղաց
Tram RET 500-serie.jpg|Տրամվայ
Openluchtmuseum Arnhem, Grensovergang 1914-'18.jpg|Առաջին համաշխարհային պատերազմից Գերմանիայի հետ անցնող սահմանը, Մահվան լարի մի մասը 
(14) Kasteelboerderij - Openluchtmuseum Arnhem.JPG|Ագարակ
Amsterdam buildings Openluchtmuseum Arnhem (cropped).jpg|Ամստերդամյան երկու տուն Արնհեմի թանգարանում
(33) Winkel Zus en Jet, krommenie - Openluchtmuseum Arnhem.JPG|Տներ Զաան շրջանից


## Ծանոթագրություններ

## Արտաքին հղումներ
* Թանգարանի կայքը 
* Թանգարանի կայքը 
* Mecanoo Architecten information

Կատեգորիա:1912 հիմնադրումներ Նիդերլանդներում
Կատեգորիա:1912 հիմնադրված թանգարաններ
Կատեգորիա:Թանգարաններ բաց երկնքի տակ
Կատեգորիա:Նիդերլանդների թանգարաններ
Ինչպես աղվեսը հասավ նապաստակին

**«Ինչպես աղվեսը հասավ նապաստակին»** (), խորհրդային մուլտֆիլմ, որն ստեղծվել է 1979 թվականին ռեժիսոր-մուլտիպլիկատոր Անատոլի Սոլինի կողմից։ Մուլտֆիլմի էպիզոդներից մեկում օգտագործվել է համընդանուր մուլտիպլիկացիայի սկզբունքը։

## Սյուժե
Ամբողջ մուլտֆիլմի ընթացքում ցուցադրվում է, թե ինչպես է աղվեսը հետապնդում նապաստակին։ Իրադրության ամբողջ հումորայնությունն այն է, որ այդ ընթացքում հերոսներն առանց պարտադրանքի և նույնիսկ մտերմաբար ու խաղաղ զրուցում են կենցաղային ու փիլիսոփայական տարբեր թեմաների շուրջ։

Ի վերջո աղվեսը հոգնում է և սկսում նապաստակին բողոքել իր սոված կյանքից։ Խելամիտ ու չվհատվող նապաստակը խղճում է աղվեսին և սկսում է նրան համոզել, որ կյանքն այնքան էլ վատ չէ, պարզապես պետք է լինել ինքնավստահ և միշտ ասել. «Ես կկարողանամ, ես կկարողանամ»։ Աղվեսն ընդունում է խորհուրդը, իրեն համոզում հավատալ սեփական ուժերին, ապա բռնում է նապաստակին և ուտում նրան։

## Ստեղծողներ
* Սցենարի հեղինակ՝ Գրիգորի Օստեր
* Ռեժիսոր՝ Անատոլի Սոլին
* Բեմադրող նկարիչ՝ Իննա Պշենիչնայա
* Կոմպոզիտոր՝ Շանդոր Կալլոշ
* Օպերատոր՝ Միխայիլ Դրույան
* Հնչյունային օպերատոր՝ Ս. Աբելդյաև
* Դերերը հնչյունավորել են՝ Օլգա Արոսևա – *Աղվես*, Գեորգի Վիցին – *Նապաստակ*
* Նկարիչ-մուլտիպլիկատորներ՝ Վիոլետա Կոլեսնիկովա, Ա. Պանով, Վլադիմիր Վիշեգորոդցև, Վ. Արսենև, Գ. Զեբրովա, Վ. Շևչենկո
* Ռեժիսորի օգնական՝ Զ. Պլեխանովա
* Բեմադրող նկարչի օգնական՝ Տ. Սոկոլսկայա
* Օպերատորի օգնական՝ Ե. Կունակովա
* Նկարիչներ՝ Վ. Խարիտոնովա, Գ. Մորոզով
* Մոնտաժող՝ Օ. Վասիլենկո
* Խմբագիր՝ Արկադի Սնեսարև
* Տնօրեն՝ Ն. Լիպնիցկայա

## Մրցանակներ
* 1979 – Մոսկվայի 2-րդ համամիութենական երիտասարդական կինոփառատոնի մրցանակ։

## DVD
Մուլտֆիլմը թողարկվել է DVD-ով «Крупный план» ընկերության կողմից։ Ձայնագրության ընթացքում օգտագործվել է պատկերի ու ձայնի վերականգնում, ձայնը՝ Dolby Digital 5.1 Stereo, Dolby Digital 1.0 Mono, պատկերը՝ Standart 4:3 (1,33:1), գույնը՝ PAL:

## Ծանոթագրություններ

## Արտաքին հղումներ
* 
* Приз на кинофестивале

Կատեգորիա:Խորհրդային մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1979 մուլտֆիլմեր
Կատեգորիա:Մուլտֆիլմեր նապաստակների մասին
Կատեգորիա:Մուլտֆիլմեր աղվեսների մասին
Առցանց ծանոթության ծառայությունների համեմատական

Ստորև ներկայացված է առցանց ծանոթության ծառայություններ մատուցող կայքերի և բջջային հավելվածների ոչ ամբողջական ցանկը։

## Ծանոթագրություններ

Կատեգորիա:Կայքերի ցանկեր
Կատեգորիա:Ծանոթության ծառայություններ
Կատեգորիա:Սոցիալական ծրագրակազմ
Տաձավա (լիճ)

**Տաձավա (լիճ)**, ()՝ անհոսք խառնարանային լիճ Ճապոնիայում։

Ջրամբարը գտնվում է Սեմբոկու քաղաքի տարածքում, Ակիտայի վարչական տարածքում, Կակունոդատե սամուրայի ժամանակաշրջանում ամենալավ պահպանված տարածաշրջաններից մեկը։ Լճի խորությունը կազմում է 424 մ, այն երկրի ամենախոր և աշխարհի 22-րդ ամենախոր լիճն է (որոշ աղբյուրներում 17-րդը), հատակը ծովի մակարդակից ցածր է։ Լիճը անհոսք է, նրա մեջ թափվող ջրային հոսքերը բացակայում են, կան մի քանիսը, որոնք սեզոնային են։ Ջրի մակերեսը 25,9 կմ քառակուսի է։

Լճի ջուրը շատ թափանցիկ է, երբեմն այն հասնում է 30մ։

Լճի ափին տեղակայված է զբոսաշրջություն՝ տաք աղբյուրներով, բավականին տարածված տարածաշրջանում։ Տաձավայի շրջակայքում կան մի քանի լեռնադահուկային հանգստավայրեր, որտեղ տուրիստներ են լինում տարվա յուրաքանչյուր ժամանակ։

Պատմականորեն լճի հարևանությամբ գտնվող տարածքը հարավային վայրերից է, որտեղ բնակվում են այնուները։

Լճի ջրերում բնակվում է սաղմոնաձուկ *Oncorhynchus kawamurae*, հնում այս տեսակը համարված էր ոչնչացված։ Այնպես և ապրում են կունջան, գետածածանը, ներկան, գոլեցը, սոմը և այլ ձկներ։

## Ծանոթագրություններ

Կատեգորիա:Ասիայի լճեր
Կատեգորիա:Լճեր այբբենական կարգով
Կատեգորիա:Խառնարանային լճեր
Կատեգորիա:Ճապոնիայի լճեր
Էլոն Սարաֆյան

**Էլոն Սարաֆյան** (, ), հայ երգիչ, երգերի հեղինակ։

## Կենսագրություն
Ծնվել է Երևան քաղաքում (ՀԽՍՀ)։ Երաժշտական գործունեությունը սկսել է յոթ տարեկանում։ Դասական երաժշտությունից սկսելով՝ Սարաֆյանը հետագայում հետաքրքրվել է գործիքային ջազ երաժշտությամբ և 13 տարեկանից սկսել գրել երգերի տեքստեր։

Տեղափոխվելով Լոս Անջելես՝ Սարաֆյանը հայտնվել է ամերիկյան մշակութային միջավայրում։ Նա ոչ միայն շարունակել է գրել երգեր, այլև տարբեր ժամանակներում ստեղծել մի քանի երաժշտական խումբ՝ գտնվելով ամերիկյան կատարողների ազդեցության տակ։ Մի քանի տարի անց նա դադարել է զբաղվել երաժշտությամբ, ինչը դարձել է առանցքային իրադարձություն նրա գործունեության համար, քանի որ նա սկսել է աշխատել հայերեն երգեր գրելու և կատարելու ուղղությամբ։ Իր «The Meaning of Life» դեբյուտային ալբոմում Սարաֆյանը ներառել է տարբեր ժանրերի երգեր, որոնք արտացոլում են կյանքի տարբեր իրավիճակներ։ Այդ մոտեցումը նա պահպանել է նաև իր երկրորդ՝ «The Color of my World» ալբոմում։

Իր երկրորդ ալբոմը ստեղծելու համար Սարաֆյանից երկու տարվա հուզական որոնումներ են պահանջվել։ Նրա համոզմամբ՝ իր երգերը յուրահատուկ են և արտացոլում են իր հայ լինելը։ Յուրաքանչյուր ստեղծագործություն ոճային առումով տարբերվում է մյուսներից։

Ինչպես պնդում է ինքը՝ Սաֆարյանը․ 
## Սկավառակագրություն
* 2000 - «The Meaning of Life» ()
* 2003 - «The Color of My World» ()
* 2007 - «Temptation» ()

## Ծանոթագրություններ

## Արտաքին հղումներ
* «Հայ աղջիկ» երգը youtube-ում

Կատեգորիա:Անձինք այբբենական կարգով
Կատեգորիա:Երաժիշտներ այբբենական կարգով
Կատեգորիա:Հայ երգիչներ
Կատեգորիա:Ամերիկացի երգիչներ
Կատեգորիա:Երգերի հեղինակներ
Կատրիոնա Գրեյ

**Կատրիոնա Էլիսա Մագնայոն Գրեյ** (, ), ֆիլիպին-ավստրալիացի մոդել, «Միսս Տիեզերք 2018», 3-րդ վիցե «Միսս Աշխարհ 2016», Միսս Ֆիլիպիններ 2016 և 2018։

## Կենսագրություն
Կատրիոնա Էլիսա Մագնայոն Գրեյը ծնվել է 1994 թվականի հունվարի 6-ին Ավստրալիայի Կվինսլենդ նահանգի Կերնս քաղաքում։ Հայրը շոտլանդացի Իան Գրեյն է, մայրը՝ ֆիլիպինցի Նորմիտա Ռագաս Մագնայոն։

Կատրիոնան սովորել է անգլիական Տրինիտի դպրոցում։ Այնուհետև ստացել է երաժշտության տեսության մագիստրոսի կոչում Բոստոնի Բերկլիի երաժշտական առցանց դպրոցում։

Միջնակարգ դպրոցն ավարտելուց հետո տեղափոխվել է Մանիլա, որտեղ աշխատել է որպես մոդել։

## Գործունեություն
1999 թվականին հաղթել է «Կրտսեր Միսս Ֆիլիպիններ» գեղեցկության մրցույթում։

2016 թվականին հաղթել է «Միսս Աշխարհ Ֆիլիպիններ» մրցույթում և «Միսս Աշխարհ» մրցույթում ներկայացրել իր երկիրը։

2018 թվականին հաղթել է «Միսս Տիեզերք Ֆիլիպիններ» գեղեցկության մրցույթում, որից հետո մասնակցել է «Միսս Տիեզերք» գեղեցկության մրցույթին, որտեղ նույնպես հաղթել է։

2018 թվականի նոյեմբերին ձայնագրել է «We’re In This Together» երգը։

## Ծանոթագրություններ

Կատեգորիա:Ավստրալիացի դերասանուհիներ
Կատեգորիա:Ավստրալիացի երգչուհիներ
Կատեգորիա:Ավստրալիացի մոդելներ
Կատեգորիա:Գեղեցկության մրցույթի հաղթողներ
Կատեգորիա:Միսս Տիեզերք
Ռավաբի

thumb|250px|Տեսարան՝ Ռավաբիի ապագա շինհրապարակի համար (2009)
**Ռավաբի** (, «ժայռեր»), առաջին պլանավորված Պաղեստինյան քաղաքը Արևմտյան ափին։ Գտնվում է Բիրզաիտի և Ռամալլահի հարևանությամբ։ Այն ստեղծվել է որպես բարձր տեխնոլոգիական քաղաք և նախատեսված է 6,000 բնակելի միավորի համար, որոնցում բնակվում է 25-ից 40 հազար մարդ։ Քաղաքի շինարարությունը սկսվեց 2010 թվականի հունվարին։

Նախագիծը քննադատվեց ինչպես պաղեստինյան որոշ կազմակերպությունների կողմից (Պաղեստինյան ազգային BDS հանձնաժողով)՝ օկուպացիայի «նորմալացման» համար, այնպես էլ իսրայելցի բնակիչների որոշ կազմակերպությունների կողմից, ովքեր պնդում են, որ քաղաքը կարող է դառնալ ահաբեկիչների բազան։ Մինչև 2014 թվականը կառուցվել և վաճառվել է 650 բնակարան 3000 մարդու համար։ Այնուամենայնիվ, բնակարանները մնացին անմարդաբնակ՝ իսրայելական կողմի հետ քաղաքին ջրի մատակարարման շուրջ բանակցություններում ձախողման պատճառով։ Արդեն մի քանի տարի է՝ Ռավաբին համարվում է ուրվական քաղաք։ 2015 թվականի մարտին նախագծի մշակող Բաշար Ալ-Մասրին հայտարարեց, որ Իսրայելը քաղաքը կմիացնի իսրայելական ջրամատակարարման ցանցին։ 2015 թվականի օգոստոսին առաջին վարձակալները սկսեցին տեղափոխվել քաղաքի իրենց բնակարանները։

2017 թվականին 3000 մարդ տեղափոխվեց քաղաք։

## Ծանոթագրություններ

## Արտաքին հղումներ
* Official website
* Rawabi: Live Work Grow. Facebook site

Կատեգորիա:2010 թվականին հիմնադրված բնակավայրեր
Կատեգորիա:Պաղեստինի քաղաքներ
Սակրամենտո (գետ)

**Սակրամենտո** () գետը հոսում է Հյուսիսային Կալիֆոռնիայի տարածքով դեպի հարավ ԱՄՆ։ Գետի երկարությունը 719 կմ է, ավազանի մակերեսը՝ 71432 կմ²։ Ջրի սպառման մակարդակից ելնելով, այս գետը համարվում է նահանգի ամենաշատ սպառվող գետերից մեկը։ Այն սկիզբ է առնում Կլամաթ լեռներից։

## Ծանոթագրություններ
Վայրիմու Քիամբութի

**Դոկտոր Վայրիմու Քիամբութի,** քենիացի ակադեմիկոս և ռեժիսոր։

## Վաղ կյանք ու կրթություն
Քիամբութին ծնվել է Քենիայում։ 1999 թվականին Կոլումբիայի համալսարանում դիպլոմային աշխատանք է գրել «Գենդերային իրազեկության բարձրացում Հյուսիսային Քենիայում  տեսանյութերի ուսումնական պլանի օգնությամբ» թեմայով։

## Կարիերա
Նախկինում Քիամբութին աշխատել է որպես դասախոս Քենիայի Քեյիաթա համալսարանի Թատերական արվեստ և կինոնկարչություն ֆակուլտետում, ինչպես նաև Նյու Յորքի Կոլումբիայի համալսարանում որպես մեդիա խորհրդատու։ Հետագայում նկարահանել է «*Աֆրիկացիներն ու աֆրիկա-ամերիկացիները Միացյալ Նահանգներում* » վավերագրական ֆիլմը, որը թողարկվել է 2006 թվականին։ Կինոնկարի նպատակը աֆրիկացի ներգաղթյալներին հասկանալ խթանելն է և այն ցուցադրվել է Նյու Յորքում՝ աֆրիկական ֆիլմերի փառատոնի ընթացքում։

2016 թվականից Քիամբութին Վաշինգտոն նահանգի Բելեվյու քոլեջի դասախոս է։

## Ֆիլմագրություն
* *Աֆրիկացիներն ու աֆրիկա-ամերիկացիները Միացյալ Նահանգներում* (2006)

## Ծանոթագրություններ

Կատեգորիա:Ապրող անձինք
Կատեգորիա:Քենիացի կինոռեժիսորներ
Կատեգորիա:Քենիացի ռեժիսորներ
Աստղը մութ ամպի հետևում

**Աստղը մութ ամպի հետևում**, հնդկական սև-սպիտակ երաժշտական դրամա, որը նկարահանել է 1960 թվականին՝ ռեժիսոր Ռիտվիկ Գհատակի կողմից։ Ֆիլմը եռերկ ստեղծագործության առաջին մասն է, որի մեջ մտնում են նաև Բրիտանական Հնդկաստանի 1947 թվականի պառակտումից հետո գաղթականների կյանքի մասին պատմող «Komal Gandhar» (1961) և «Սուվարնարեկհա» (1965) ֆիլմերը։ Ֆիլմն ընդգրկված է «1001 ֆիլմեր, որոնք պետք է դիտել կյանքի ընթացքում» ցուցակում։

## Սյուժե
Ֆիլմում պատկերված է գեղեցկուհի Նիտայի ողբերգական ճակատագիրը։ Նա ընտանիքի հետ ապրում է Կալկաթայի արվարձանում, ովքեր գաղթել են Արևելյան Պաղեստինից։ Նա ամեն ինչ զոհաբերել է հանուն ընտանիքի, կորցրել է ամուսնուն և աշխատանքը, քայքայել առողջությունը՝ հիվանդանալով թոքախտով։ Բարեկամները նրա բարությունը ընկալում են որպես ինքնին պարտականություն։ Միակ մարդն ով հոգ է տանում նրա մասին՝ իր եղբայր Շանքարն է։

## Դերերում

## Ծանոթագրություններ

## Արտաքին հղումներ
* 
* Films of Ritwik Ghatak, by Erin O’Donnell

Կատեգորիա:1960 ֆիլմեր
Կատեգորիա:Դրամա ֆիլմեր
Կատեգորիա:Հնդկական ֆիլմեր
Կատեգորիա:Սև-սպիտակ ֆիլմեր
Աֆրիկան կանացի անուն է

**Աֆրիկան կանացի անուն է**, 2009 թվականին քենիացի կինոռեժիսոր Վանջիրու Կինյանջուիի հեղինակած վավերագրական կինոնկար։ Կինոնկարը նկարահանվել  է Transparent Productions և Zimmedia production ընկերությունների կողմից։ Դիստրիբյուտորը «Կանայք նկարահանում են կինոնկարներ» (WMM) շահույթ չհետապնդող կազմակերպությունն է, ռեժիսորներն են Կինյանջուին, Ինգրիդ Սինքլերն ու Բրիջիթ Փիքերինգը։ Կինոնկարի տևողությունը 88 րոպե է։

## Ընդհանուր ակնարկ
Կինոնկարը երեք կանանց մասին է, որոնք պատմում են իրենց կյանքի պատմությունը․ Ամայ Ռոսը Զիմբաբվեից է, գործարար կին ու տնային տնտեսուհի, Ֆութի Ռագոֆալան հարավ-աֆրիկացի ուսուցչուհի է ու դպրոցի տնօրեն, իսկ Նջոկի Սուսանա Նդունգուն՝ քենիացի քաղաքական գործիչ, Քենիայի պառլամենտի անդամ ու մարդու իրավունքների պաշտպան։ Այս երեք կանայք արտահայտում են իրենց կարծիքներն այն մասին, թե ինչի կարիք ունեն աֆրիկացի կանայք ու երեխաները հաջողության հասնելու համար։ Կինոնկարը ներկայացնում է Աֆրիկայում կանանց հեղափոխությունը 2000 թվականի վերջին ու 2010-ականների սկզբին։

## Ծանոթագրություններ

Կատեգորիա:2009 ֆիլմեր
Կատեգորիա:Անգլերեն ֆիլմեր
Կատեգորիա:Վավերագրական ֆիլմեր
Երեք եղբայր (ֆիլմ, 1995)

**«Երեք եղբայր»** (, *Trimurti*), հնդկական ֆիլմ, որի ռեժիսորը հանդիսանում է Մոկուլ Անանդը։ Ֆիլմը թողարկվել է 1995 թվականի դեկտեմբերի 22-ին։ Գլխավոր դերակատարներն են Անիլ Կապուրը, Ջեքի Շրոֆը և Շահրուխ Խանը։ Վարձույթի ժամանակ պատկերը այդքան էլ հաջողված չի եղել։ Համարվում է ռեժիսոր Մուկուլ Անանդի վերջին ավարտած ֆիլմը։ Վերջինս մահացել է *«Dus»* ֆիլմի նկարահանումների ժամանակ։

## Սյուժե
Սատյադևի Սինգխը ազնիվ ոստիկանության սպա էր և հանդիսանում էր  Շակտինի և Անանդանի մայրը։ Այնպես է ստացվում, որ նա սպանության կեղծ մեղադրանքով հայտնվում է բանտում, որտեղ էլ ծննդաբերում է իր երրորդ տղային՝ Ռոմիին։ Իր նորածին որդուն լավ ապագա ցանկանալով, Սատյադևին նրան հանձնում է ավագ եղբայրների խնամքին։ Այնուամենայնիվ կյանքի մասին իրենց ունեցած պատկերացումներով տղաները տարբերվում էին միմյանցից։ Շակտին փորձում է իր եղբայրներին անկեղծ դաստիարակել։ Այդ նույն ժամանակ Անանդան պնդում է, որ հնարավոր չէ ապրել առանց խարդախությունների և գողությունների։ Եղբոր հետ կռվից հետո նա հեռանում է տնից։ Շատ տարիներ անց ճակատագրի բերումով եղբայրները հանդիպում են...

## Դերերում
* Անիլ Կապուր՝ *Անադ Սինգխ*
* Ջեքի Շրոֆ՝ *Շակտի Սինգխ*
* Շահրուխ Խան՝ *Ռոմի Սինգխ*
* Սաիդ Ջաֆրի՝ *Բհանուվալա, Սատյադևիի եղբայրը*
* Պրիյա Տենդուլկար՝ *Սատյադևի Սինգխ, Շակտիի, Անանդայի և Ռոմի մայրը
* Մոհան Ագաշե՝*Կհոկխա Սինգխ*
* Տիննու Անանդ՝ *Հիմիանտ Սինգխ*
* Խիմանի Շիվպուրի՝ *Ջանկի Սինգխ*
* Գաուտամի Տադիմալլա՝ *Ջոտի*
* Անջալի Ջախտար՝ *Ռադխա Չաուդխարի''

## Երգեր

## Անվանակարգեր
*Անվանակարգ՝  Filmfare Award երկրորդ պլանի լավագույն դերակատարման համար՝ Անիլ Կապուրը։
*Անվանակարգ՝  Filmfare Award ամենաբացասական դերի համար՝ Մոհան Ագաշեն։

## Ծանոթագրություններ

Կատեգորիա:1990-ականների հինդի ֆիլմեր
Կատեգորիա:1995 ֆիլմեր
Կատեգորիա:Հնդկական ֆիլմեր
Կատեգորիա:Մարտաֆիլմեր
Ջեննի Հան

**Ջեննի Հան** (, ), ամերիկացի կին գրող։ Առավել հայտնի է դարձել «Բոլոր այն տղաներին, ում սիրում էի» և «Այս ամառ ես դարձել եմ գեղեցիկ»եռերգություններով։

## Կենսագրություն
Ջեննի Հանը ծնվել և մեծացել է Միացյալ Նահանգների Վիրջինիա նահանգի Ռիչմոնդ քաղաքում։ Սովորել է Հյուսիսային Կառոլինայի համալսարանում և 2006 թվականին Նոր Դպրոցում ստացել է գեղարվեստի մագիստրոսի աստիճան։

Հանն իր առաջին գիրքը՝ մանկական «Քայլ» վեպը (), գրել է դեռևս քոլեջում։ «Քայլը» պատմում է 12-ամյա Աննա-Մարիա Ուիլքոկսի և նրա՝ տարրական դպրոցի վտանգները հաղթահարելու փորձերի մասին։

Դրանից հետո Հանը գրել է պատանեկան ռոմանտիկ եռերգություն՝ «Այս ամառ ես դարձել եմ գեղեցիկ», որը պատմում է ամառային արձակուրդի ժամանակ աղջկա մեծանալու մասին։ Բոլոր երեք վեպերն ընդգրկվել են «The New York Times»-ի բեսթսելլերների ցանկում։

2014 թվականին Հանը հրատարակել է դեռահասական ռոմանտիկ գիրք՝ «Բոլոր այն տղաներին, որոնց սիրում էի», որը պատմում է ավագ դպրոցի աշակերտուհի Լառա Ջին Սոնգ-Կովիի մասին, որի կյանքը գլխիվայր շուռ է գալիս իր նախկին սիրահարներին գրած նամակներից հետո, քանի որ դրանք, առանց իր իմացության, ուղարկվել են հասցեատերերին։ Եռերգության երկրորդ գիրքը՝ «Հ. Գ. Ես դեռ սիրում եմ քեզ», լույս է տեսել հաջորդ տարի և ստացել ասիախաղաղօվկիանոսյան ամերիկյան գրական մրցանակ` որպես 2015-2016 թվականների պատանեկան վեպ։ Երկու տարի անց լույս է տեսել եռերգության եզրափակիչ գիրքը՝ «Սիրով՝ Լառա Ջին»։

Հանն ապրում է Նյու Յորքի Բրուքլին բնակավայրում։

## Ստեղծագործություններ
### «Բոլոր այն տղաներին, որոնց սիրում էի»
* 2014` «Բոլոր այն տղաներին, որոնց սիրում էի» ()
* 2015` «Հ.Գ. Ես դեռ սիրում եմ քեզ» ()
* 2017` «Սիրով` Լառա Ջին» ()

### «Այս ամառ ես դարձել եմ գեղեցիկ»
* 2014`  ()
* 2015` «Ամառն առանց քեզ ամառ չէ» ()
* 2017` «Մեզ մոտ միշտ կլինի ամառ» ()

### «Ակն ընդ ական»
* 2014` «Ակն ընդ ական» ()
* 2015` «Կրակ կրակի պես» ()
* 2017` «Մոխրից մոխիր» ()

### Մանկական գրականություն
* 2006` «Քայլ» ()
* 2011` «Կլառա Լին և խնձորի կարկանդակի մասին երազանքը» ()

### Պատմվածքներ
* 2014` «Դու ինձ կգտնես Բևեռային աստղում» ()` «12 պատմություն իսկական սիրո մասին» ժողովածուի կազմում ()

## Էկրանավորում

«Բոլոր այն տղաներին, որոնց սիրում էի» վեպի էկրանավորման իրավունքները ձեռք են բերվել գրքի հրատարակումից մի քանի շաբաթ անց։ Ֆիլմի նկարահանումներն սկսվել են 2017 թվականի հունիսին։ Գլխավոր դերակատարն է Լանա Կոնդորը։ Ֆիլմը թողարկվել է 2018 թվականի օգոստոսին Նեթֆլիքսում և քննադատների կողմից ստացել դրական արձագանքներ։

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի կինոռեժիսորներ
Կատեգորիա:Ամերիկացի մանկագիրներ
Կատեգորիա:Ամերիկացի վիպասաններ
Օքթայ Քայնարջա

**Օքթայ Քայնարջա** (, ), թուրք դերասան։ Առավել հայտնի է «Գայլերի հովիտը» () հեռուստասերիալում մարմնավորած դերի համար։ 2015 թվականից սկսած նկարահանվում է թուրքական հեղինակավոր «Մաֆիան կառավարում է աշխարհը» հեռուստասերիալում, որտեղ մարմնավորում է Հըզըր Չաքըրբեյլիի դերը։

## Կենսագրություն
Սովորել է Սկյուտարի դպրոցում։ Թուրքիայում Օքթայ Քայնարջան առավել հայտնի է հեռուստասերիալներում իր մարմնավորած դերերով։ Նա մարմնավորել է Սյուլեյման Չաքըրի դերը «Գայլերի հովիտը» հեռուստասերիալում։ Նրա կերպարն այնքան սիրված է եղել, երբ նրա մարմնավորած կերպարը մահացել է հեռուստասերիալում, երկրպագուները կազմակերպել են հեռակա թաղման արարողություն։

Քայնարջան ունի հեղինակած բանաստեղծությունների ժողովածու, որը կոչվում է «Մահվանից հեռու էլ քաղաք չկա»։

## Ֆիլմագրություն
### Ֆիլմեր

### Հեռուստասերիալներ

### Հեռուստահաղորդումներ

## Ծանոթագրություններ

## Արտաքին հղումներ
* http://www.kanald.com.tr/nuri
* 

Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Սոնու Սուդ

**Սոնու Սուդ** (, , ), հնդիկ դերասան, մոդել և պրոդյուսեր։ Խաղացել է հնդկերեն, թամիլերեն, կաննադերեն լեզուներով նկարահանված ֆիլմերում։

## Կենսագրություն
Սոնուն ծնվել է 1973 թվականի հուլիսի 30-ին Հնդկաստանի հյուսիսում գտնվող Մոգա քաղաքում։ Նրա հայրը եղել է ձեռնարկատեր, իսկ մայրը՝ ուսուցչուհի։ Ունեցել է երկու քույրեր։ Մեծացել է Նագպուր քաղաքում, որտեղ էլ  ստացել է էլեկտրոնիկայի ինժեների մասնագիտություն։

1999 թվականին նկարահանվել է թամիլերեն   երկու ֆիլմում՝ *Kallazhagar*  և  *Nenjinile*: 2000 թվականին խաղացել է տելուգերեն նկարահանված «Hands Up»-ֆիլմում։  2010 թվականին բոլիվուդյան արտադրության «Անվախը» ֆիլմում խաղացել է Չխեդի Սինգխի գլխավոր դերը՝ Սալման Խանի հետ։

2017 թվականին խաղացել է չինա-հնդկական «Աստծո զենք ու զրահը։ Գանձերի որոնում» ֆիլմում՝ Ռենդալ անունով։ Ֆիլմում նա ուզում էր  գտնել իր նախնիների  գանձերը։ Այդ դերի շնորհիվ նա ձեռք է բերել համաշխարհային ճանաչում։

## Անձնական կյանք
Սունուն ամուսնացած է։ Ունի երկու որդի։ Բուսակեր է։ Հանդիսանում է կենդանիների պաշտպանության «Կենդանիների Հանդեպ Բարոյական Վերաբերմունք Պահանջող Մարդիկ» ( կազմակերպություն անդամ։

## Ֆիլմագրություն

## Ծանոթագրություններ

Կատեգորիա:Հնդիկ դերասաններ
Կատեգորիա:Մոդելներ
Կատեգորիա:Հնդիկ պրոդյուսերներ
Խնամակալը (ֆիլմ, 2001)

**Խնամակալը** կամ **Երբ մնում ես մենակ** (, , *One 2 Ka 4*), հնդկական քրեական դրամա, որի ռեժիսորը Շաշիլալ Կ․ Նաիրն է։ Վարձույթով է տրվել 2011 թվականի մարտի 30-ին։ Գլխավոր դերերում հանդես են եկել Շահրուխ Խանը, Ջուհի Չավլան և Ջեքի Շրոֆը։ Ֆիլմը նկարահանվել է «Լավ ոստիկանը» (1991) ամերիկյան ժապավենի վերամշակմամբ։ Վարձույթում ձախողվել է։

## Սյուժե
Ոստիկանական հատուկ ստորաբաժանումում են աշխատում երկու գործընկերներ՝ Ջավեդը և Արունը։ Ջավեդը ամուրի է, որը դաստիարակում է չորս երեխաների։ Արունը, ընդհակառակը, անուղղելի ամուրի է։

Նրանք միասին ձեռբակալում են ԿԿՎ-ի նարկոբարոնին, որին հաջողվում է իր կապերի օգնությամբ ազատվել։ Որոշ ժամանակ անց Ջավեդը սպանվում է հերթական օպրերացիայի ընթացքում։ Նրա կտակի համաձայն՝ երեխաների խնամակալությունը հանձնվում է Արունին։ Բայց նա չի կարողանում տանել երեխաներին, երեխաներն էլ չեն սիրում նրան։ Տնային տնտեսուհի Գիտան, որը հարազատի պես սիրում է երեխաներին, օգնում է հարթել սուր անկյունները։ Այդուհանդերձ Արունը Ջավեդի մարդասպանին գտնելու հույսը չի կորցնում։

## Դերերում

## Երգեր

Կատեգորիա:2000-ականների հինդի ֆիլմեր
Կատեգորիա:2001 ֆիլմեր
Կատեգորիա:Հինդի լեզվով ֆիլմեր
Կատեգորիա:Հնդկական ֆիլմեր
Կատեգորիա:Ֆիլմեր ոստիկանների մասին
Ժիրարդուվ

**Ժիրարդուվ** (**Ժիրարդով**, ), քաղաք Լեհաստանի Մազովեցյան վոևոդությունում. նույնանուն գավառի (պովյատի) վարչական կենտրոնն է; Ունի քաղաքային գմինայի (շրջանի) կարգավիճակ։ Զբաղեցնում է 14,35 քառակուսի կիլոմետր տարածք։ 2004 թվականի տվյալներով բնակչության թվաքանակը եղել է 41 516։

## Պատմություն
Քաղաքը Ժիրարդուվ է անվանակոչվել ի պատիվ ֆրանսիացի ինժեներ, վուշագործական մեքենայի գյուտարար Ֆիլիպ Ժիրարի, ով 19-րդ դարի սկզբներին  այստեղ տեքստիլ ֆաբրիկա է հիմնել։

Քսաներորդ դարի կեսերին բնակավայրն արդեն դարձել էր վուշե ու բամբակյա գործվածքեղենի, կաշվեղենի, գուլպեղենի, ալկոհոլային խմիչքների արտադրության կենտրոն, 1980-ական թվականների սկզբներին էլ ընդգրկվել է Վարշավայի ագլոմերացիայի մեջ։
### Քույր քաղաքներ
Ժիրարդուվը բարեկամական և գործընկերային կապեր է հաստատել հետևյալ քաղաքների հետ.
*  Դելչևո, Մակեդոնիա (2002 թվականից)
*  Հայդուշոբոշլո,  Հունգարիա(1994 թվականից)
*  Լը Կրոյսո, Ֆրանսիա
*  Լուրմարեն, Ֆրանսիա (2004 թվականից)
*  Սիերո, Իսպանիա
*  Տանգշան, Չինաստան
*  Կրասնա Լիպա, Չեխիա (2016 թվականից)
*  Տրյավնա, Բուլղարիա (2017 թվականից)

## Պատկերասրահ

Pomnik Filipa de Girarda w Żyrardowie.jpg|Ֆիլիպ Ժիրարի հուշարձանը (քանդակագործ՝ Յարոսլավ Գորալչիկ)
Pomnik Prządki (Żyrardów).jpg|Ջուլհակուհու արձան (քանդակագործ՝ Մաքսիմիլիան Բիսկուպսկի)
TDrZYRZeromskiego7.jpg|Ավետարանչական եկեղեցին
Strajk szpularek cm02.jpg|Համայնքապետարանը
Żyrardów station01.jpg|Երկաթուղային կայարանը


## Արտաքին հղումներ

* Ժիրարդուվի պաշտոնական կայքը
* Ժիրարդուվի պատմության կայքէջը (in Polish)
* Արդի բնակչությունը 
* Memorial Book of Zyrardow, Amshinov and Viskit
* Jewish Community in Żyrardów on Virtual Shtetl

## Ծանոթագրություններ

Կատեգորիա:Լեհաստանի քաղաքներ
Կատեգորիա:Մազովեցյան վոյեվոդության քաղաքներ
Կատեգորիա:1833 թվականին հիմնադրված բնակավայրեր
Կատեգորիա:1833 հիմնադրումներ Լեհաստանում
Կի-Յանա Հուվեր

**Կի-Յանա Հուվեր** (, ), հոլանդացի պրոֆեսիոնալ ֆուտբոլիստ։ Ներկայումս հանդես է գալիս Լիվերպուլի կազմում։ Խաղում է կենտրոնական և աջ պաշտպանի դիրքում։

## Ակումբային կարիերա
### Լիվերպուլ
Հուվերը հանդես է եկել ԱԶ Ալկմարի և Այաքսի ակադեմիաներում։ 2018 թվականի սեպտեմբերին նա միացավ Լիվերպուլի երիտասարդական թիմին։ Դեկտեմբերին հոլանդացին սկսեց մարզվել ակումբի առաջին թիմի հետ, և Յուրգեն Կլոպը նկարագրեց նրան որպես «վստահ» և «դիտման համար հաճելի» ֆուտբոլիստ։ Հուվերը ստացավ 51 համարի մարզաշապիկը։ Իր պրոֆեսիոնալ դեբյուտը նշեց 2019 թվականի հունվարի 7-ին՝ Անգլիայի գավաթի Վուլվերհեմպտոն Ուոնդերերսի դեմ հանդիպման 6-րդ րոպեին փոխարինելով վնասվածք ստացած Դեյան Լովրենին և դառնալով Լիվերպուլի պատմության այդ պահին երրորդ ամենաերիտասարդ ֆուտբոլիստը։ Սա Հուվերի միակ հանդիպումն էր Լիվերպուլի առաջին թիմի կազմում 2018-19 մրցաշրջանում։

2019 թվականի հուլիսի 31-ին Հուվերը կնքեց իր առաջին պրոֆեսիոնալ պայմանագիրը Լիվերպուլի հետ։ Իր առաջին գոլը պրոֆեսիոնալ կարիերայում խփեց սեպտեմբերի 25-ին՝ Անգլիայի լիգայի գավաթի Միլտոն Քինս Դոնսի դեմ խաղում՝ դառնալով ակումբի պատմության չորրորդ ամենաերիտասարդ ռմբարկուն Բեն Վուդբերնից, Մայքլ Օուենից և Ջորդան Ռոսիտերից հետո։

## Միջազգային կարիերա
Հուվերը ներկայացրել է Նիդերլանդները տարբեր տարիքային երիտասարդական հավաքականներում։ 2019 թվականի մայիսին նա մինչև 17 տարեկանների հավաքականի կազմում մասնակցեց Եվրոպայի առաջնությանը՝ անցկացրած 5 հանդիպներում դառնալով 1 գոլի ու 2 գոլային փոխանցման հեղինակ և ընդգրկվելով մրցաշարի խորհրդանշական հավաքականում։ Հոլանդիան հաղթեց առաջնությունը՝ եզրափակչում 4-2 հաշվով պարտության մատնելով Իտալիային։ Աշնանը Հուվերը մասնակցեց աշխարհի Մ17 առաջնությանը։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 18-ի դրությամբ*

## Նվաճումներ
### Ակումբային
**Լիվերպուլ**

* ՈՒԵՖԱ Սուպեր գավաթ. 2019

### Միջազգային
**Նիդերլանդներ Մ17**

* ՈՒԵՖԱ Եվրոպայի Մ17 առաջնություն. 2019

### Անհատական
* ՈՒԵՖԱ Եվրոպայի Մ17 առաջնության խորհրդանշական հավաքական. 2019

## Ծանոթագրություններ

## Արտաքին հղումներ
* Հուվերի պաշտոնական Տվիտերի էջը
* Հուվերի պաշտոնական Ինստագրամի էջը
* Հուվերը transfermarkt-ում
* Հուվերը soccerbase.com-ում
* Հուվերը WhoScored.com կայքում
* Հուվերը Լիվերպուլի պաշտոնական կայքում 
* Հուվերը Պրեմիեր Լիգայի պաշտոնական կայքում
* Հուվերը ՈՒԵՖԱ-ի պաշտոնական կայքում

Կատեգորիա:Լիվերպուլի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:ԱԶ Ալկմարի ֆուտբոլիստներ
Կատեգորիա:Վուլվերհեմպտոն Ուոնդերերսի ֆուտբոլիստներ
Կատեգորիա:Այաքսի ֆուտբոլիստներ
Կատեգորիա:ՊՍՎ Էյնդհովենի ֆուտբոլիստներ
Կատեգորիա:Օսերի ֆուտբոլիստներ
Կատեգորիա:Սթոք Սիթիի ֆուտբոլիստներ
Կատեգորիա:Ֆուտբոլի Նիդերլանդների երիտասարդական հավաքականի ֆուտբոլիստներ
Դինո Մորեա

**Դինո Մորեա** (, ), նախկին մոդել, իսկ այժմ՝ հնդիկ դերասան, նկարահանվում է Բոլիվուդում։

## Կենսագրություն
Դինո Մորեան ծնվել է 1975 թվականի դեկտեմբերի 9-ին Բանգալորում՝ իտալացու և հնդկուհու ընտանիքում։ Դինոն երեք տղաներից միջնեկն է։ Նրա ավագ եղբոր անունը Նիկոլո է, իսկ կրտսերինը՝ Սանտինո։ Մորեան հաճախել է Բանգալորի ռազմական դպրոցը, ապա ավարտել է Սուրբ Ջոզեֆի քոլեջը։ Հաճախել է նաև Քլերենսի ավագ դպրոց։ Առաջին անգամ նրան նկատել են, երբ աշխատում էր որպես մոդել։ Շուտով ապագա դերասանը ստացավ իր առաջին դերը կինոյում։

Դինո Մորեայի դեբյուտը կայացել է Ռինկե Քհանայի հետ ձախողված «Սիրո մեջ լինում է նաև այդպես» ֆիլմում (1999)։ Այնուհետև նա նկարահանվել է հաջող թամիլական «Բանականություն և զգացմունքներ» ֆիլմում (2000), իսկ 2002 թվականին՝ «Առեղծված» սարսափ ֆիլմում և «Մեղքի զգացում» թրիլերում։ Նրա հաջողված աշխատանքներից են նաև «Փոխակերպուկ» (2003), «Ոչինչ մի ասա» (2003), «Արյան կախարդանք» (2004) և «Լքված գործարան» (2009)։

## Անձնական կյանք
Դինո Մորեան 1996-2002 թվականներին սիրավեպ է ունեցել դերասանուհի Բիպաշա Բասուի հետ։

## Պարգևներ

## Ծանոթագրություններ

Կատեգորիա:Հնդիկ դերասաններ
Կատեգորիա:Հնդիկ կինոդերասաններ
Կատեգորիա:Մոդելներ այբբենական կարգով
Կատեգորիա:Հնդիկ մոդելներ
Ուիլիամ Հարրիսոն

**Ուիլիամ Հարրիսոն** (), անգլիացի տենոր և օպերային իմպրեսարիո։ Նա առավել հայտնի էր բրիտանացի կոմպոզիտորների գրած նոր օպերաներում դերեր ստեղծելով 1840-ական թվականներից մինչև 1860-ականների սկզբները։ Նրա համար ստեղծագործողների թվում էին Ուիլյամ Վինսենթ Ուոլասը, Մայքլ Ուիլյամ Բալֆը և Հուլիոս Բենեդիկտը։ Դրուի Լեյն թատրոնում  Ալֆրեդ Բանի հետ աշխատելուց հետո Հարրիսոնը սոպրանո Լուիզա Փայնի հետ ստեղծել է ընկերություն, որը հաջողություններ էր վայելում Հյուսիսային Ամերիկայում և Լոնդոնում 1850-ականներին։

## Կյանք և կարիերա
Հարրիսոնը ծնվել է Լոնդոնի Մերիլեբոն թաղամասում, ածուխ վաճառողի ընտանիքում։ 1836 թվականին  Նա հանրության մեջ հայտնվել է որպես սիրողական տենոր և 1836 թվականի հոկտեմբերին դարձել է ուսանող Թագավորական երաժշտական ակադեմիայում, որը ղեկավարում էր Չիպրիանի Փոթերը։ Նա իր մասնագիտական առաջին դեբյուտը կատարել է հաջորդ տարի՝ երգելով Sacred Harmonic Society-ի հետ։ Նրա առաջին օպերային աշխատանքը եղել է 1839-ի մայիսին Քովենթ Գարդենում Ուիլյամ Մայքլ Ռուկի «Հենրիք»-ի պրեմիերայում։ 1840-ական թվականներին լիբրետիստ և իմպրեսարիո Ալֆրեդ Բանը նրան ընդգրկել է  Դյուրի Լեյնում իր օպերաշրջաններում, որի ընթացքում Հարրիսոնը կերտել  է  տենորական  առաջատար մեներգեր Մայքլ Բալֆի «Բոհեմի աղջիկը»(1843), Ուիլյամ Վինսենտ Ուոլասի «Մարիտանա»(1845) օպերաներում և այլ նոր աշխատանքներում։

1854 թվականին Հարրիսոնն ու սոպրանո Լուիզա Փայնը բրիտանացի երգիչների մի խումբ են առաջնորդել դեպի Հյուսիսային Ամերիկա։ Հոկտեմբերի 9-ին սկսել են հանդես գալ Նյու Յորք քաղաքում՝ անգլերենով կատարելով իտալական և ֆրանսիական թեթև օպերաների երգացանկ,այդ թվում՝ «Բոհեմի աղջիկը», «Մարիտանա» և Մուրացկանի օպերան։

Այս նախաձեռնությունը հաջող էր։ 1855-ի ամառային սեզոնի ընթացքում ընկերությունը Նյու Յորքում անցկացրել է 125 ներկայացում, և նրանք հաջորդ երեք տարվա ընթացքում շրջայց են կատարել Կանադայի և ԱՄՆ-ի խոշոր քաղաքներում։ 1857-ին վերադառնալով Անգլիա, նրանք Լոնդոնում բեմադրել են նմանատիպ ռեպերտուար՝ հաջորդ յոթ օպերաաշրջանների համար՝ ներկայացնելով բրիտանական տասնհինգ նոր օպերաների պրեմիերաներ։

1860-ական թվականներին Հարրիսոնը ձայնի հետ կապված խնդիրներ ուներ և որոշ կոմպոզիտորներ, ինչպես օրինակ Հուլիոս Բենեդիկտը իր  «Կիլլարնիի Շուշանը» (1862) օպերայում գրել է ավելի քիչ լարվածություն պահանջող դերեր։ Վերջին անգամ հանդես է եկել Լիվերպուլում 1868 թվականի մայիսին՝ «Ջերոլստայնի մեծ դքսուհին» օպերայում կատարելով Ֆրիցի դերը։

Հարրիսոնն ամուսնացել է դերասանուհի Մարիա Քլիֆորդի դստեր՝ Էլենի հետ։ Նրանք ունեցել են երկու որդի. ավագ որդին՝ Ուիլյամը, դարձել է Քլովելի գյուղի ծխական քահանան, իսկ կրտսեր որդի Քլիֆորդը դարձել է պրոֆեսիոնալ ասմունքող։ Հարրիսոնը մահացել է թոքաբորբից Լոնդոնի հյուսիսում գտնվող Քենտիշ թաղամասում։

## Ծանոթագրություններ

Կատեգորիա:Անգլիացի օպերային երգիչներ
Կատեգորիա:Թոքաբորբից մահացածներ
Թիմուրն ու իր թիմը (ֆիլմ, 1976)

«**Թիմուրն ու իր թիմը**» (), խորհրդային գունավոր գեղարվեստական հեռուստաֆիլմ, որ նկարահանել են ռեժիսորներ Ալեքսանդր Բլանկն ու Սերգեյ Լենկովը Օդեսայի կինոստուդիայում 1976 թվականին Արկադի Գայդարի համանուն վիպակի հիման վրա։

Ֆիլմն ստեղծվել է ԽՍՀՄ մինիստրների խորհրդի հեռուստատեսության և ռադիոհեռարձակման գծով պետական կոմիտեի պատվերով։

## Սյուժե
ԽՍՀՄ, 1939 թվականի ամառ։

Կարմիր բանակի գնդապետ Ալեքսանդրովի դուստր Ժենյան Մոսկվայի մոտ գտնվող ամառանոցում ծանոթանում է իր հասակակից Թիմուրի հետ։

Ժենյայի քույրը Թիմուրին համարում է խուլիգան, և քրոջն արգելում է ընկերություն անել նրա հետ։ Իրականում Թիմուրը պիոներների խմբի հրամանատար է, որոնք ապրում են ամառանոցային գյուղում և գաղտնի օգնում ծերերին ու կարմիրբանակայինների ընտանիքներին։

Նույն գյուղում գործում է խուլիգանների խումբ, որը ղեկավարում է Միշկա Կվակինը։ Պիոներները սկսում են պայքարել խուլիգանների դեմ։

## Դերերում
* Անտոն Տաբակով – *Թիմուր Գարաև*
* Ինգա Տրետյակովա – *Ժենյա Ալեքսանդրովա*
* Վյաչեսլավ Բառանով – *Միշկա Կվակին*
* Լև Իդաշկին – *Գեյկա Լադիգին*
* Կոնստանտին Լեոնով – *Կոլյա Կոլոկոլչիկով*
* Դմիտրի Պասինկով – *Սիմա Սիմակով*
* Վլադիմիր Շկալիկով – *Վասյա*
* Պիլլե Պիխմալյագի – *Բերտա*
* Լյուդմիլա Մուխինա – *Նյուրա*
* Օլգա Դրյուպինա – *Տանյա*
* Սերգեյ Մոլչանով – *«Ֆիգուրա»*
* Վլադիմիր Դուբրովին – *Ալյոշկա*
* Դմիտրի Մուլյով – *Ֆեդկա*
* Լյուդմիլա Գավրիլովա – *Օլգա Ալեքսանդրովա, Ժենյայի ավագ քույրը*
* Լեոնիդ Կուրավլյով – *Գեորգի Գարաև, ինժեներ, Թիմուրի հորեղբայրը*
* Բրունո Ֆրեյնդլիխ – *բժիշկ Կոլոկոլչիկով*
* Տատյանա Ֆեոդորովա – *Պավլովա, զոհված կարմիրբանակայինի այրի*
* Լյուբով Սոկոլովա – *հարևանուհի*
* Նիկոլայ Գրինկո – *գնդապետ Պավել Ալեքսանդրովիչ Ալեքսանդրով, Ժենյայի ու Օլգայի հայրը*
* Գենրիխ Օստաշևսկի – *քեռի Պետյա, Ալեքսանդրովի ընկերը*
* Ալեքսանդր Բորդուկով – *ուսանով*

2012 թվականին կեղծ լուրերի Fognews.ru գործակալությունը տեղեկություն է տարածել, թե իբր Ամստերդամի քաղաքային դատարանն արգելել է ֆիլմի ցուցադրությունը Նիդեռլանդներում այն պատճառով, որ ֆիլմն իբր պարունակում է հետերոսեքսուալ կենսակերպի պրոպագանդա։ Կեղծ լուրը տարածել են մի քանի զանգվածային լրատվամիջոցներ։

## Ծանոթագրություններ

## Արտաքին հղումներ
* «Թիմուրն ու իր թիմը» Кино-Театр.ru կայքում
* «Թիմուրն ու իր թիմը» ֆիլմը kinox.ru կայքում
*  Օդեսայի կինոստուդիայի պաշտոնական կայքում

Կատեգորիա:1976 ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր դեռահասների համար
Հեքիաթ հիմար Վոլոդյայի մասին

**Հեքիաթ հիմար Վոլոդյայի մասին** (), ռուսական կարճամետրաժ մուլտֆիլմ, որը նկարահանվել է 1995 թվականին, ըստ Սերգեյ Սեդովի «Հեքիաթ հիմարների մասին» շարքի (1993) «Հիմար Վոլոդյան» հեքիաթի մոտիվներով։ «Ուրախ կարուսել» N29 մուլտիպլիկացիոն ալմանախի երկու սյուժեներից առաջինն է։

## Սյուժե
Մուլտֆիլմը պատմում է Վոլոդյայի մասին, որը պարտության է մատնում վիշապ Օձ Գոռինիչին և ամուսնանաում ՄԱԿ-ի գլխավոր քարտուղարի աղջկա հետ։

## Նկարահանող խումբ
* Սցենարի հեղինակներ` Սերգեյ Սեդով, Գալինա Մելկոյի մասնակցությամբ
* Ռեժիսոր և բեմադրող նկարիչ` Գալինա Մալկո
* Անիմատորներ` Էլվիրա Մասլովա, Նատալյա Բոգոմոլովա, Դմիտրի Կուլիկով
* Կոմպոզիտոր` Ա. Ստոյանովա
* Դերերը հնչյունավորել են`
**  Վսևոլոդ Լարիոնով` կարդում է հեղինակի տեքստը
**  Սվետլանա Խարլապ` Վոլոդյա
**  Մարիա Վինոգրադովա` ՄԱԿ-ի գլխավոր քարտուղարի աղջիկ 
**  Ալեքսանդր Լենկով` Օձ Գոռինիչ

## Փառատոներ և պարգևներ
1996 — Անիմացիոն կինոյի բաց ռուսական փառատոն Տարուսում, մրցանակ Սերգեյ Սեդովին` սցենարի համար։

## Ծանոթագրություններ

## Արտաքին հղումներ
* 

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1995 մուլտֆիլմեր
Ֆալուդա

**Ֆալուդա** (), հայտնի ավանդական աղանդեր Հնդկաստանում, Պակիստանում, Աֆղանստանում և Բանգլադեշում։

## Նկարագրություն
Ծագում է իրանյան ֆալուդե աղանդերից, որն իրենից ներկայացնում է վերմիշելի տեսքով օսլայի սառեցրած թելիկներ, վրայից լցվում է վարդաջուր։ Ի տարբերություն իրանական ֆալուդեի` հնդկական ֆալուդան սառը քաղցր խմիչք է, որտեղ վարդաջուրը և վերմիշելը խառնված են կաթի, դոնդողի կտորների և քաղցր ռեհանի սերմերի հետ։

## Պատմություն
Համարվում է, որ ֆալուդա աղանդերն ստեղծվել է Հնդկաստանում 16-18-րդ դարերում՝ մեծ մողոլների կայսրության ժամանակաշրջանում։ Աղանդերի տարածաշրջանային տարբերակները ձևավորվել են Հայդարաբադում և այլ վայրերում` մուսուլմանական միապետերի կառավարման ժամանակ։

## Ժամանակակից տարբերակներ
Այսօր ֆալուդան ունի բազմազան տարատեսակներ, ինչպես ավանդական տարածաշրջանային, այնպես էլ` ժամանակակից։ Բանգլադեշում ֆալուդային ավելացնում են պանդան բույսի էքստրակտ, պիստակ, սագո, կոկոսի սերուցք և մանգո։ Մալազիայում և Սինգապուրում նմանատիպ խմիչքն անվանում են բանդունգ։ Մավրիկիոսյան տարբերակը, որը կղզի է ներթափանցել Հնդկաստանից եկած ներգաղթյալների հետ, կոչվում է ալուդա։ Նմանատիպ խմիչքը, սակայն վերմիշելի ամենահաստ շերտով, գոյություն ունի Իրաքյան Քուրդիստանում։ Ըստ մի տարբերակի՝ ֆալուդայի բաղադրատոմսը ազդել է ժամանակակից արևելաասիական բաբլ թեյի ստեղծման վրա, որը հետագայում տարածվել է ամբողջ աշխարհում։ 21-րդ դարում ֆալուդան հաճախ մատուցում են պլաստիկ բաժակներով. խմիչքը կարելի է զարդարել պաղպաղակի գնդիկներով։

## Պատկերասրահ

File:Falooda of salem.jpg|Ֆալուդա մրգերով
File:Phaluda.JPG|Ֆալուդան Մյանմայում
File:Royal Falooda.jpg|Մրգերով, ընկույզով և պաղպաղակով ֆալուդա
File:Faluda at Juhu Beach, Mumbai.jpg|Ֆալուդայի ժամանակակից տարբերակ, Մումբայ
File:Bandung Drinks.jpg|Սինգապուրյան բանդունգ


## Ծանոթագրություններ

## Արտաքին հղումներ
* Ֆալուդայի բաղադրատոմս
* Արքայական ֆալուդա
* FALOODA SEV RECIPE

Կատեգորիա:Աղանդեր
Կատեգորիա:Ըմպելիքներ
Կատեգորիա:Հնդկական խոհանոց
Կատեգորիա:Ոչ ալկոհոլային խմիչքներ
Կատեգորիա:Պակիստանական խոհանոց
Ավստրալիայի աբորիգենների դրոշ

**Ավստրալիայի աբորիգենների դրոշ** (), դրոշ, որն օգտագործվում է Ավստրալիայի աբորիգենների և (մասամբ) այլ հնաբնակների կողմից։ Մշակվել և հաստատվել է 1971 թվականին։

## Ձևավորում
Դրոշը մշակել է Լուրիտջա ցեղից դիզայներ Հարոլդ Թոմասը 1971 թվականին՝ հողի նկատմամբ իրենց իրավունքները հաստատելու աբորիգենների առաջին փորձերի ժամանակ։ 1972 թվականին՝ «աբորիգենների դեսպանատան» կազմավորման ժամանակ, դրոշն ընտրվել է որպես Ավստրալիայի աբորիգենների պաշտոնական դրոշ, իսկ 1995 թվականի հուլիսի 14-ին այն ճանաչվել է իբրև Ավստրալիայի երկրորդ պաշտոնական դրոշ։ 1997 թվականին Հարոլդը ճանաչվել է դրոշի հեղինակ և ստացել դրա նկատմամբ բոլոր հեղինակային իրավունքները։

Դրոշի վրա պատկերված է սև (վերևից) և կարմիր (ներքևից) գույնի երկու հորիզոնական հավասարաչափ շերտ՝ կենտրոնում ոսկե շրջանակով։

Սև գույնը խորհրդանշում է Ավստրալիայի աբորիգեններին, կարմիրը Ավստրալիայի հողն է և օքրան, որն օգտագործվում է աբորիգենների արարողությունների ժամանակ, իսկ դեղինը խորհրդանշում է արևը, կյանքի ծնունդը և պաշտպանությունը։

## Կիրառություն
Դրոշն առաջին անգամ փակցվել է Ադելաիդայում։ Աբորիգենների դրոշը պաշտոնապես ճանաչվել է 1995 թվականին՝ Պոլ Քիթինգի օրոք՝ չնայած կենտրոնամետ ընդդիմության  դիմադրությանը։ Այժմ նույնիսկ դպրոցներում այն կախված է Ավստրալիայի դրոշի կողքին։ Ներկայումս ավստրալիական «հանրապետականները» («Կանաչ մայրցամաքի» գերիշխող կարգավիճակի հակառակորդներ) քննարկում են «Աբորիգենների դրոշին» ազգային դրոշի կարգավիճակ շնորհելու հարցը՝ գոյություն ունեցողի փոխարեն։

2010 թվականին Հարոլդ Թոմասը մերժեց «Google»-ին՝ թույլ չտալով  որոնողական համակարգի գլխավոր էջում անհատույց կերպով օգտագործել դրոշը՝ որպես դուդլի ժամանակավոր պատկերանշան՝ մեկնաբանելով, որ «Գուգլը», որպես առևտրային կազմակերպություն, կարող է վճարել դրոշն օգտագործելու համար։

## Ծանոթագրություններ

## Գրականություն
* Horton, D. (ed.) *Encyclopaedia of Aboriginal Australia*, Aboriginal Studies Press, Canberra, 1994.

## Արտաքին հղումներ
* 
* 

Կատեգորիա:1971 դրոշներ
Կատեգորիա:1995 դրոշներ
Կատեգորիա:1995 հիմնադրումներ Ավստրալիայում
Կատեգորիա:Ավստրալիայի դրոշներ
Կատեգորիա:Ավստրալիայի մշակույթ
Կատեգորիա:Ավստրալիայի պատմություն
Կատեգորիա:Ավստրալիայի պետական խորհրդանիշեր
Մարիան Էմմա Չեյզ

**Մարիան Էմմա Չեյզ** (), բրիտանացի նկարչուհի, որն աշխատել է ջրաներկով։

## Կենսագրություն
Չեյզը ծնվել է 1844 թվականի ապրիլի 18-ին Լոնդոնի Ֆիցրոյի հրապարակում Ջոն Չեյզի և իր երկրորդ կնոջ՝ Ջորջիանա Աննա Չեյզի (ծնյալ՝ Հարիս) ընտանիքում։ Նրա առաջին կինը՝ Մարի Աննա Ռիքսը եղել է ջրաներկով նկարչուհի և մահացել է 1840 թվականին։ Չեյզի հայրը՝ Ջոն Չեյզը, կայացած նկարիչ էր, որը որոշակի պատրաստություն էր անցել Ջոն Կոնստեբլի մոտ։

Նա հաճախել է դպրոց Ռիչմոնդում և նա սովորել է նկարչություն Մարգարեթ Ջիլիսի մոտ։ Չեյզը հիմնականում աշխատել է Անգլիայում և  չնայած նրան նա շատ ցուցահանդեսներ է անցկացրել այլ պատկերասրահներում, ուղարկել է իր ջրաներկով նկարների մեծ մասը  Ջրաներկով աշխատող նկարիչների Թագավորական ինստիտուտ։
thumb|Վայրի ծաղիկներ (1905)
Վաղ հասակում նա շատ ժամանակ էր հատկացնում գունազարդությանը, բայց ջրաներկով նկարած ծաղիկներով, մրգերով և նատյուրմորտերով նա դարձավ հայտնի շնորհիվ ճշմարիտ գունազարդման և նրբագեղ վերաբերմունքի։ Նա նկարում էր նույն ինտերիերի ներսում, մի քանի բնատեսարաններ և կյանքի վերջում ուսումնասիրում էր ծաղիկների այգիներ, մարդկանց նկարելու գործում նա պակաս հաջողակ էր։ Նա ժամանակ առ ժամանակ աշխատում էր յուղաներկով։ 1866-1905 թվականների ընթացքում նա ցուցադրել է նկարներ Լոնդոնի Գեղարվեստի թագավորական ակադեմիայում, բրիտանացի Նկարիչների թագավորական ընկերությունում, Թագավորական ինստիտուտում, Դադլեյի պատկերասրահում, Գրոսվենոր պատկերասրահում, 1871 թվականի միջազգային ցուցահանեսում, և տարբեր գավառական և արտասահմանյան  ցուցահանդեսներում։ 1875 թվականի մարտի 22-ին նա ընտրվել է Ջրաներկով Նկարիչների ինստիտուտի անդամ (հիմա Թագավորական ինստիտուտ), իսկ 1879 թվականին նա դարձավ լիիրավ անդամ։ 1888 թվականին Թագավորական բուսաբանական ընկերությունը պարգևատրել է նրան արծաթե մեդալով։

Չեյզը մահացել է 1905 թվականին սրտի վիրահատությունից հետո։ Նա թաղված է Սուրբ Պանկրասի գերեզմանատանը։

Նրա աշխատանքները գտնվում են Լեյսեստերի պատկերասրահներում, Աբերդինի արվեստի պատկերասրահում և Վիկտորիայի և Ալբերտի թանգարանում։

## Ծանոթագրություններ

Կատեգորիա:Բրիտանացի նկարչուհիներ
Կատեգորիա:Կին արվեստագետներ